Čertův hrádek (hrad v okrese Prostějov)

Čertův hrádek je zrúcanina hradu pri osade Okluky v okrese Prostějov.

Lokalita sa nachádza zhruba v polovici vzdialenosti medzi obcami Malé Hradisko a Stínava nad odbočkou do Oklúk, na ťažko prístupnom skalisku, obtekanom riečkou Oklukou (Hloučelou), nad sútokom s pravým prítokom bezmenného potoka tečúceho od Malého Hradiska.

História 
Hrádek stojí na rozmedzí troch historických panstiev, ktoré patrili k hradom Boskovice, Vícov a Plumlov. Hrádok sa spomína ako pomiestne meno Čertů v roku 1512, kedy sa uvádza na listine Ladislava z Boskovíc, ktorý predával niekoľko okolitých dedín Viliamovi z Pernštejna.

Hrádok mal zrejme strážnu funkciu, jeho existencia však tiež mohla mať súvislosť s ťažbou železnej rudy v blízkom okolí. Ako pravdepodobný sa javí názor, že hrádok bol zničený za markgrófskych vojen, a to v roku 1389, kedy markgróf Jošt Luxemburský tiahol proti hradom svojich protivníkov - Boskoviciam a Vícovu, ktoré dobyl.

Turistika 
Priamo k pozostatkom hradu nevedie značená trasa. Okolo miesta sa však stáča  červená turistická trasa zo smeru Prostějov - Plumlov - Stínava, ktorá ďalej pokračuje do Malého Hradiska a okolo Lipovej cez Stražisko a Přemyslovice až po Náměšť na Hané.

Zhruba pol kilometra severne od hrádku prechádza lesom  modrá turistická trasa Malé Hradisko - Okluky - Pohodlí - Stražisko - Štarnov - Nová Dědina - Budětsko - Hvozd - Vojtěchov.

Fotogaléria

Referencie

Iné projekty

Externé odkazy 
 Niekoľko podrobnosti o zvyšku hradu

Literatúra 
 Miroslav Plaček, Ilustrovaná encyklopédia moravských hradov, hrádkov a tvrzí

Zdroj 

Kultúrne pamiatky v okrese Prostějov
Malé Hradisko
Drahanská vrchovina
Hrady a zámky v Olomouckom kraji